Drama, drama en nóg drama in Sao Paulo | Netwerk24
'n Jakkals verander van hare, maar nie van streke nie.Dié ou gesegde geld die Amerikaanse gholfspeler Patrick Reed, want die 29-jarige speler het hom Vrydag vir die hoeveelste keer in sy loopbaan aan skelmstreke skuldig gemaak.
Kempson brei Kings tot hulle afrigter van 'formaat' vind
Die Southern Kings het opgegee om 'n nuwe afrigter voor die einde van die huidige seisoen aan te stel en hul direkteur van rugby, Robbi Kempson, sal aanhou om as afrigter waar te neem.
Wassie ons nie!
Die raad van Krieket Suid-Afrika (KSA) kan nie verantwoordelik gehou word vir die gemors waarin dié organisasie die laaste maande was nie. Alle dwarsklappe moet eerder na die geskorste uitvoerende hoof, Thabang Moroe, gemik word.
Drama, drama en nóg drama in Sao Paulo
17 November 2019 21:22
Max Verstappen (voor) Sondag op pad na sy oorwinning in die Brasiliaanse Formule Een-Grand Prix. Foto: Getty Images
Boonop het die wêreldkampioen, Lewis Hamilton, ook nie rustig gaan slaap nie, terwyl sy Mercedes-spanmaat, Valtteri Bottas, se aanslag in die 55ste rondte van Sondag se Brasiliaanse Formule Een-Grand Prix in Sao Paulo gesneuwel het.
In 'n warboel wat in die laaste 15 rondtes geheers het, het Verstappen gewen, gevolg deur Pierre Gasly (Toro Rosso), Hamilton, Carlos Sainz (McLaren) en Kimi Raikonnen (Alfa Romeo).
Hamilton was derde, maar die voorval toe hy kort voor die einde vir Alexander Albon (Red Bull) verbygesteek het, word deur beamptes ondersoek en was teen druktyd nog aan die gang.
Hamilton het dadelik om verskoning gevra en gesê hy het die ligte botsing, wat tot die einde van Albon se aanslag gelei het, veroorsaak.
* Intussen sê Hamilton hy verwag nie hy sal met Britse ridderskap vereer word nie.
Die Mercedes-ondersteuners maak sterk voorbrand daarvoor dat Hamilton hom by ander Britse sportsterre soos die Tour de France-wenner Bradley Wiggins, die atleet Mo Farah, die tennisspeler Andy Murray en die krieketspeler Alistair Cook moet aansluit wat reeds met ridderskap vereer is.
Maar Hamilton, wat ongetwyfeld Brittanje se suksesvolste Formule Een-jaer is en twee keer soveel titels gewen het as Jackie Stewart, wat ridderskap ontvang het, twyfel of dit sal gebeur.
"Ek dink nie regtig te veel daaraan nie," het Hamilton aan verslaggewers by die Brasiliaanse Grand Prix gesê.
"Net die feit dat mense dit voorgestel is, is al reeds 'n eer. Dit is nie iets wat ek in my loopbaan najaag nie.
"As dit wel die een of ander tyd gebeur, weet ek nie hoe ek dit sal hanteer nie. Ek het al voorheen voor Haar Majesteit gestaan en dit was ongelooflik.
"Bygesê, ek glo nie dit sal gebeur nie en dit traak my nie veel nie as dit nie gebeur nie.
"Dit beteken nie dat ek nie 'n Brit is nie. Dit beteken nie dat ek nie voortaan die vlag so hoog en so goed as moontlik sal wapper nie."
Toto Wolff, Mercedes se spanbaas, het in die verlede al 'n paar keer gesê Hamilton kry nie die nodige erkenning vir sy prestasies in Brittanje nie.
Toe Hamilton verlede jaar sy vyfde wêreldtitel gewen het, moes hy strooijonker as die BBC se Sportman van die Jaar speel nadat die Tour de France-wenner Geraint Thomas vereer is. – Reuters